మణిశర్మ

యనమండ్ర వెంకట సుబ్రహ్మణ్య శర్మ (జూలై 11, 1964) మణిశర్మగా ప్రసిద్ధి పొందిన తెలుగు, తమిళ సినీ సంగీత దర్శకుడు. 200 కి పైగా సినిమాలకు సంగీత దర్శకత్వం వహించాడు. సాలూరి రాజేశ్వర రావు దగ్గర్నుంచి వందేమాతరం శ్రీనివాస్ వరకు మేటి సంగీత దర్శకుల దగ్గర పనిచేసిన అనుభవం ఆయనకుంది.

బాల్యం
మణిశర్మ కృష్ణా జిల్లా, మచిలీపట్నంలో జన్మించాడు. చిన్నప్పుడే ఇంట్లో ఉన్న హార్మోనియం పెట్టెను తెలియకపోయినా వాయించేవాడు. ఆయన తండ్రి యనమండ్ర నాగయజ్ఞ శర్మ వయొలిన్ కళాకారుడు. సినిమాల్లో పనిచేయాలని కోరికతో భార్యతో సహా మద్రాసు చేరుకున్నాడు. కాబట్టి మణిశర్మ పెరిగింది అంతా మద్రాసులోనే. చిన్నప్పుడే అతని ఆసక్తిని గమనించిన తల్లిదండ్రులు వయొలిన్ తోపాటు మాండొలిన్, గిటార్ కూడా నేర్పించారు. తర్వాత రికార్డింగుల్లో వయొలిన్ గిటార్ కన్నా కీబోర్డ్ వాయించే వాళ్ళకే ఎక్కువ చెల్లిస్తుండటంతో తండ్రి సలహా మేరకు దాన్ని కూడా నేర్చుకున్నాడు.

పాశ్చాత్య సంగీతంలో ఇళయరాజాకు, రెహమాన్ కు ఇంకా చాలామందికి గురువైన జాకబ్ జాన్ దగ్గర మణిశర్మ పాశ్చాత్య సంగీతం నేర్చుకున్నాడు. తరువాత కర్ణాటక సంగీతం కూడా నేర్చుకున్నాడు.1982 లో 18 ఏళ్ళ వయసులో చదువు పూర్తిగా ఆపేసి సంగీత రంగంలోకి దిగిపోయాడు.

కెరీర్
సంగీత దర్శకుడు చెళ్ళపిళ్ళ సత్యం దగ్గర కీబోర్డ్ ప్లేయర్ గా సినీ జీవితాన్ని ప్రారంభించారు. ఆ తర్వాత ఇళయరాజా, ఎం.ఎం.కీరవాణి, రాజ్-కోటిల దగ్గర శిష్యరికం చేసారు. ఎ. ఆర్. రహ్మాన్ తో కలిసి కీబోర్డు సహాయకుడిగా పనిచేశాడు. అప్పట్లో దక్షిణాది సినిమాలన్నింటి రికార్డింగులకీ అప్పట్లో మద్రాసే కేంద్రం. కాబట్టే అన్ని భాషల సినిమాలకీ ఎందరో మహానుభావులైన సంగీతదర్శకుల దగ్గర పనిచేసే అవకాశం వచ్చింది. కీరవాణి మొదటి సినిమా నుంచి ఆయన ప్రతి సినిమాకీ పనిచేశాడు.

క్షణక్షణం సినిమాకి కీరవాణిగారి దగ్గర పనిచేస్తున్నప్పుడు రాంగోపాల్‌వర్మ అప్పుడప్పుడూ వచ్చి కూర్చుని ఆసక్తిగా గమనించేవాడు. అలా ఆయనకు మొట్టమొదటిసారి రీరికార్డింగ్‌ చేసే అవకాశాన్నిచ్చింది రామ్‌గోపాల్‌వర్మ. అది రాత్‌ (తెలుగులో రాత్రి) అనే హర్రర్‌ సినిమా. తర్వాత అంతం సినిమాలో ఒక పాట చెయ్యమంటూ మళ్లీ రామూ దగ్గర్నుంచి పిలుపొచ్చింది. చలెక్కి ఉందనుకో, ఈ చలాకి రాచిలకో అనే పాట అది. ఆయన స్వరపరిచిన చేసిన మొట్టమొదటి పాట.

ఈ తరం సంగీత దర్శకుల్లోని దేవి శ్రీ ప్రసాద్ కు కీ-బోర్డ్ గురువీయన. ఏ.వి.యస్. తొలిసారి దర్శకత్వం వహించిన "సూపర్ హీరోస్" చిత్రంతో సంగీత దర్శకునిగా కెరీర్ ప్రారంభించి ఇప్పటి వరకు 200 చిత్రాలకి పైగా సంగీతాన్నందించారు. సంగీత దర్శకుడుగా ఆయన కొచ్చిన తొలి అవకాశం చిరంజీవి సినిమానే అయినా విడుదలయింది మాత్రం సూపర్‌ హీరోస్‌.

బావగారూ బాగున్నారా పాటలు సూపర్‌హిట్‌ కావడంతో ఇండస్ట్రీలో మంచి పేరొచ్చింది. జయంత్‌, గుణశేఖర్ లాంటి మంచి అభిరుచి ఉన్న దర్శకుల సినిమాలకు పనిచేసే అవకాశాలు వరసగా వచ్చాయి. దానికితోడు సమరసింహారెడ్డి, గణేష్‌, రావోయి చందమామ, చూడాలని ఉంది ఇలా వెంటవెంటనే పెద్దహీరోల సినిమాలకు సంగీత దర్శకత్వం వహించే అవకాశం రావడం, అన్నీ మ్యూజికల్‌హిట్లు కావడంతో ఆయన దశ తిరిగింది.

ఇతని సంగీతం చాలా వరకు ఫాస్ట్ బీట్ తో, మాస్ ప్రేక్షకులను ఆకట్టుకునేదిగా ఉంటుంది. కానీ ఆయన ప్రతీ సినిమాలో కనీసం ఒక్కటైనా మెలోడీ ఉంటుంది.

ఈయన చేసిన మెలొడీలలో చాలా మంచి పాటలున్నాయి. అందుకే అతనిని మెలోడీ బ్రహ్మ అని కూడా పిలుస్తారు. మనసిచ్చి చూడు చిత్ర నిర్మాణ సమయంలో ఆ చిత్ర నిర్మాత ఎడిటర్ మోహన్ ఇచ్చిన బిరుదది. పరిశ్రమలోని దాదాపు ప్రతీ నాయకుడికి సంగీతాన్ని అందించాడు. ఇతనిని అగ్రతారల సంగీత దర్శకుడని కూడా అంటారు. ఇతర చిత్రాలకు కూడా తన నేపథ్య సంగీతాన్ని అందించి వాటికి ప్రాణం పోశాడు.

మణిశర్మ సంగీతం వహించిన కొన్ని చిత్రాలు 
సంవత్సరం చిత్రం దర్శకుడు అదనం 1997సూపర్ హీరోస్ఏ.వీ.ఎస్1998చూడాలని ఉందిగుణశేఖర్1998గణేష్తిరుపతిసామి1998బావగారూ బాగున్నారా?జయంత్.సి.పరాన్జీ 1998మనసిచ్చి చూడురుద్రరాజు సురేష్ వర్మ 1999అనగనగా ఒక అమ్మాయిరమేష్ సారంగ 1999 ఇద్దరు మిత్రులుకె. రాఘవేంద్రరావు1999సమరసింహా రెడ్డిబీ.గోపాల్ 1999రాజకుమారుడుకె. రాఘవేంద్రరావు1999 రావోయి చందమామజయంత్.సి.పరాన్జీ 1999శీనుశశి2000అన్నయ్యముత్యాల సుబ్బయ్య 2000ఆజాద్తిరుపతిసామి2000కౌరవుడువీ.జ్యోతి కుమార్2000చిరునవ్వుతోజీ.రామ్ ప్రసాద్ 2000వంశీబీ.గోపాల్ 2000మనోహరంగుణశేఖర్2001దేవి పుత్రుడుకోడి రామకృష్ణ 2001ఖుషీఎస్.జే.సూర్య2001మురారికృష్ణ వంశీ2001ప్రేమతో రాఉదయ శంకర్ 2001సుబ్బురుద్రరాజు సురేష్ వర్మ2001రూపాయిభారతి శ్రీనివాస్2001భలేవాడివి బాసుపీ.ఏ.అరుణ్ ప్రసాద్ 2001నరసింహ నాయుడుబీ.గోపాల్ 2002ఇంద్రబీ.గోపాల్ 2002ఆదివీ.వీ.వినాయక్2002చెన్న కేశవ రెడ్డివీ.వీ.వినాయక్2002బాబీశోభన్2002టక్కరి దొంగజయంత్.సి.పరాన్జీ 2002రాయలసీమ రామన్న చౌదరిసురేష్ కృష్ణ 2002మృగరాజుగుణశేఖర్2003ఠాగూర్వీ.వీ.వినాయక్2003అంజికోడి రామకృష్ణ2003సీమ సింహంజీ.రామ్ ప్రసాద్2003పల్నాటి బ్రహ్మనాయుడుబీ.గోపాల్2003కళ్యాణ రాముడుజీ.రామ్ ప్రసాద్2003రాఘవేంద్రసురేష్ కృష్ణ 2003ఒక్కడుగుణశేఖర్2004గుడుంబా శంకర్వీరశంకర్2004లక్ష్మీనరసింహాజయంత్.సి.పరాన్జీ 2004శ్రీ ఆంజనేయంకృష్ణ వంశీ2004అడవి రాముడుబీ.గోపాల్ 2004సాంబవీ.వీ.వినాయక్2004సఖియాజయంత్.సి.పరాన్జీ 2004విధ్యార్ధిబాలాచారి2004యజ్ఞంఏ.ఎస్.రవి కుమార్ చౌదరి 2005బాలుఏ.కరుణాకరన్ 2005అతడుత్రివిక్రమ్ శ్రీనివాస్2005జై చిరంజీవకే. విజయభాస్కర్ 2005నరసింహుడుబీ.గొపాల్2005సుభాష్ చంద్రబోస్కె. రాఘవేంద్రరావు2005అర్జున్గుణశేఖర్2005రాధా గోపాళంబాపు రమణ2005అల్లరి పిడుగుజయంత్.సి.పరాన్జీ 2005అతనొక్కడేసురేందర్ రెడ్డి 2006పోకిరిపూరి జగన్నాధ్2006రాగంకే.ఎస్.ప్రకాష్ రావు2006స్టైల్రాఘవ లారెన్స్2006అశోక్సురేందర్ రెడ్డి 2006వీరభద్రఏ.ఎస్.రవి కుమార్ చౌదరి 2006స్టాలిన్ఏ.అర్.మురుగదాస్2006రారాజుజి. రామ్మోహన్ రావు 2006రూమేట్స్ఏ.వీ.ఎస్2006మార్నింగ్ రాగకే.ఎస్.ప్రకాష్ రావు2007చిరుతపూరి జగన్నాధ్2007అతిథిసురేందర్ రెడ్డి 2007లక్ష్యంశ్రీవాస్2007గొడవఏ.కోదండరామిరెడ్డి2008పౌరుడుతంపి రాజకుమార్2008ఒంటరిబీ.వీ.రమణ2008పరుగుభాస్కర్2008కంత్రిమెహెర్ రమేష్2008హీరోజీ.వీ.సుధాకర్ నాయుడు2008శౌర్యంశివ 2009ఏక్ నిరంజన్పూరి జగన్నాధ్2009రెచ్చిపోపరచూరి మురళి 2009బాణందంతులూరి చైతన్య 2009ఎవరైనా ఎపుడైనామార్తాండ్.కే.శంకర్2009శశిరేఖా పరిణయంకృష్ణవంశీ2009ఆ ఒక్కడునిడదవోలు శ్రీనివాస మూర్తి2009బిల్లామెహెర్ రమేష్2009పిస్తాసభా అయ్యప్పన్2009మిత్రుడుమహాదేవ2010కత్తిఎం.మల్లిఖార్జున్2010వరుడుగుణశేఖర్2010ఖలేజాత్రివిక్రమ్ శ్రీనివాస్2010డాన్ శీనుమలినేని గోపీచంద్2010హాపీహాపీగాప్రియ శరన్2010శుభప్రధంకే.విశ్వనాధ్2010ఏం పిల్ల ఏం పిల్లడోఏ.ఎస్.రవి కుమార్ చౌదరి 2010కోతిమూకఏ.వీ.ఎస్2011వస్తాడు నా రాజుహేమంత్ మధుకర్2011మారోసిద్దిక్2011తీన్ మార్జయంత్.సి.పరాన్జీ 2011శక్తిమెహెర్ రమేష్2011పరమవీరచక్రదాసరి నారాయణ రావు2014బసంతి చైతన్య దంతులూరి2014రఫ్ సి. హెచ్. సుబ్బారెడ్డి2015లయన్ సత్యదేవ్ 2015రణం 2అమ్మ రాజశేఖర్ 2015టిప్పు జగధీష్ దనేటి  2016జెంటిల్ మేన్ ఇంద్రగంటి మొహన్ క్రిష్ణ2016సిద్ధార్ధ కె. వి. దయానంద రెడ్డి 2017ఆకతాయిరోమ్ భిమన 2017ఆరడుగుల బుల్లెట్ బి. గోపాల్ 2017అమీ తుమీ  మొహన్ క్రిష్ణ ఇంద్రగంటి 2017బాలక్రిష్ణుడు   పవన్ మల్లెల 2017ఫ్యాషన్ డిజైనర్ s/o లేడీస్ టైలర్ వంశీ 2017జయదేవ్ జయంత్.సి.పరాన్జీ2017లై అను రాఘవపూడి  2017ఒక్క క్షణం ఆనంద్ 2017శమంతక మణి శ్రీరామ్ ఆదిత్య 2018దేవదాస్శ్రీరామ్ ఆదిత్య 2018ఈ మాయ పేరేమిటో రాము కొప్పుల 2018ఎమ్ ఎల్ ఎ ఉపేంద్ర మాధవ్ 2019ఇస్మార్ట్ శంకర్పూరీ జగన్నాథ్2022యశోద హరి శంకర్ - హరీష్ నారాయణ్2022నేను మీకు బాగా కావాల్సిన వాడినిశ్రీధర్‌ గాదె2023రెబెల్స్ ఆఫ్ తుపాకులగూడెం  జైదీప్ విష్ణు2023బెదురులంక 2012క్లాక్స్2023శాకుంతలంగుణశేఖర్ 2023మధురపూడి గ్రామం అనే నేనుమల్లి2023మిస్టర్ కింగ్

 మణిశర్మ తమిళ చిత్రాలు 
 వెఱ్ఱి నెల్వన్
 రగళై
 ఉయర్తిరు 420
 నిఙం పులి
 నుఱా
 మాప్పిళ్ళై
 మలై మలై
 పడిక్కాదవన్
 పోక్కిరి
 తిరుప్పాచ్చి
 అరను
 యూత్
 యేళుమలై

 అవార్డులు 
 నంది పురస్కారం 
 ఉత్తమ సంగీత దర్శకుడు - ఒక్కడు, (2003)
 ఉత్తమ సంగీత దర్శకుడు - చూడాలని వుంది (1998)
 ఫిలింఫేర్ పురస్కారం 
 ఉత్తమ సంగీత దర్శకుడు - ఒక్కడు, (2003)
 ఉత్తమ సంగీత దర్శకుడు - చిరునవ్వుతో (2000)
 ఉత్తమ సంగీత దర్శకుడు - చూడాలని వుంది (1998)
 మిర్చి మ్యూజిక్ అవార్డ్స్ సౌత్ 
 ఉత్తమ సంగీత దర్శకుడు - ఖలేజా (2010)
 సాంగ్ అఫ్ ది ఇయర్ - సదా శివ - ఖలేజా (2010)
 ఉత్తమ సంగీత దర్శకుడు - ఏక్ నిరంజన్ (2009)

 మూలాలు 

వర్గం:1964 జననాలు
వర్గం:తెలుగు సినిమా సంగీత దర్శకులు
వర్గం:నంది ఉత్తమ సంగీతదర్శకులు
వర్గం:జీవిస్తున్న ప్రజలు